ມາດາກັສກາ ຮັບເອົາ ແຜນການຟື້ນຟູ ປະຊາທິປະໄຕ
ຜູ້ນຳທີ່ຖືກໂຄ່ນລົ້ມ ແລະລັດຖະບານປັດຈຸບັນ ຂອງມາດາກັສກາ ຮັບເອົາແຜນການ ຟື້ນຟູປະຊາທິປະໄຕ
ປະທານາທິບໍດີທີ່ຖືກໂຄ່ນລົ້ມຂອງ Madagascar ໄດ້ຕົກລົງຮັບເອົາແຜນການທີ່ຈະຟື້ນຟູ ປະຊາທິປະໄຕຢູ່ໃນປະເທດຂອງທ່ານ ໂດຍຈະປ່ອຍໃຫ້ຜູ້ນຳໃນການກໍ່ລັດຖະປະຫານໂຄ່ນ ລົ້ມທ່ານກຳອຳນາດຕໍ່ໄປ ຈົນຮອດການເລືອກຕັ້ງຊຶ່ງຈະມີຂຶ້ນພາຍໃນເວລານຶ່ງປີ ຂໍ້ສະເໜີດັ່ງກ່າວນີ້ອະນຸຍາດໃຫ້ທ່ານ Marc Ravalomanana ເດີນທາງກັບຄືນໄປ Madagascar ໄດ້ ແຜນການທີ່ວ່ານີ້ ໄດ້ມີການລົງນາມກັນທີ່ນະຄອນຫຼວງ Antananarivo ໂດຍ ປະທານາ ທິບໍດີຂອງ Madagascar ທ່ານ Andry Rajoelina ທີ່ໄດ້ຮັບການໜຸນຫຼັງຈາກພວກທະ ຫານແລະຜູ້ຕາງໜ້າຂອງທ່ານ Ravalomanana ທີ່ໄດ້ພຳນັກຢູ່ອາຟຣິກາໃຕ້ນັບແຕ່ທ່ານ ໄດ້ຖືກໂຄ່ນລົ້ມໃນປີ 2009 ຂໍ້ຕົກລົງທີ່ວ່ານີ້ ໄດ້ມີການໄກເກ່ຍໃນການເຈລະຈາເປັນເວລາຫຼາຍໆເດືອນ ໂດຍອົງການ ພັດທະນາປະຊາຄົມໃນເຂດພາກໃຕ້ອາຟຣິກາທີ່ຮຽກຮ້ອງໃຫ້ Madagascar ອະນຸຍາດ ໃຫ້ທ່ານ Ravalomanana ເດີນທາງກັບຄືນປະເທດ ໃນຖານະທີ່ເປັນພາກສ່ວນນຶ່ງຂອງ ແຜນການຟື້ນຟູປະຊາທິປະໄຕຢູ່ໃນປະເທດດັ່ງກ່າວ ທ່ານ Ravalomanana ໄດ້ຖືກຕັດສິນໂທດລັບຫຼັງໃຫ້ຈຳຄຸກຕະຫຼອດຊີວິດຍ້ອນທະຫານ ຂອງທ່ານໄດ້ສັງຫານພວກເດີນຂະບວນປະທ້ວງ ກ່ອນໜ້າການກໍ່ລັດຖະປະຫານນັ້ນ